Gerduan Kemp en Tasha span kragte saam in nuwe enkelsnit
Updated Feb. 2, 2022, 10 a.m. | By Music Reporter
Nou is dié Pretorianer terug in die kollig met 'n aangrypende duet wat hy saam met die 'Die Kontrak'-deelnemer, Tasha, opgeneem het.
'Al Die Woorde is die vierde oorspronklike enkelsnit vanaf sy debuut-album, Sesde Sintuig, en is 'n Afrikaanse popliedjie wat gaan oor die beloftes wat jy maak wanneer jy trou.
'Al Die Woorde' volg in die voetspore van Jou Tipe Jaloers wat baie goed ontvang is en steeds oor die radio gehoor kan word. Langpad Na Môre en Sesde Sintuig was ook baie gewild toe dit vrygestel is en laasgenoemde se musiekvideo is ook reeds deur meer as 27 000 mense op YouTube gekyk.
Tasha is veral bekend vir haar deelname aan die realiteitsprogram, 'Die Kontrak', waarin sy sesde geëindig het. Sedertdien het sy al as gas op verskeie televisieprogramme verskyn en deelgeneem aan talle groot Afrikaanse musiekfeeste, waaronder Afrikaans is Groot.
'Al Die Woorde' spog met 'n verfrissende moderne aanslag en is strelend op die oor. Dit is nou aanlyn beskikbaar. Laai dit hier af: